CELEX: 62011CN0104
Language: lv
Date: 2011-03-01 00:00:00
Title: Lieta C-104/11 P: Apelācijas sūdzība, ko par Vispārējās tiesas (pirmā palāta paplašinātā sastāvā) 2010. gada 16. decembra spriedumu apvienotajās lietās T-231/06 un T-237/06 Nīderlandes Karaliste (T-231/06) un Nederlandse Omroep Stichting ( NOS ) (T-237/06)/Eiropas Komisija 2011. gada 1. martā iesniedza Stichting Nederlandse Publieke Omroep , agrāk — Nederlandse Omroep Stichting ( NOS )

13.8.2011   
            
            
               LV
            
            
               Eiropas Savienības Oficiālais Vēstnesis
            
            
               C 238/2
            
         Apelācijas sūdzība, ko par Vispārējās tiesas (pirmā palāta paplašinātā sastāvā) 2010. gada 16. decembra spriedumu apvienotajās lietās T-231/06 un T-237/06 Nīderlandes Karaliste (T-231/06) un Nederlandse Omroep Stichting (NOS) (T-237/06)/Eiropas Komisija 2011. gada 1. martā iesniedza Stichting Nederlandse Publieke Omroep, agrāk — Nederlandse Omroep Stichting (NOS)
   (Lieta C-104/11 P)
   2011/C 238/03
   Tiesvedības valoda — holandiešu
   
      Lietas dalībnieki
   
   
      Apelācijas sūdzības iesniedzēja: Stichting Nederlandse Publieke Omroep, agrāk — Nederlandse Omroep Stichting (NOS) (pārstāvis — J. J. Feenstra, advocaat)
   
      Pārējie lietas dalībnieki: Nīderlandes Karaliste, Eiropas Komisija
   
      Apelācijas sūdzības iesniedzējas prasījumi:
   
   
               —
            
            
               atcelt Vispārējās tiesas 2010. gada 16. decembra spriedumu apvienotajās lietās T-231/06 un T-237/06;
            
         
               —
            
            
               tā kā tiesvedības stadija to ļauj, atcelt Komisijas 2006. gada 22. jūnija Lēmumu 2008/136/EK (1) par Nīderlandes sabiedrisko raidorganizāciju (Nederlandse Publieke Omroep, NPO [turpmāk tekstā — “NPO”]) ad hoc finansēšanu;
            
         
               —
            
            
               piespriest Komisijai atlīdzināt gan pirmajā instancē, gan Tiesā radušos tiesāšanās izdevumus.
            
         
      Pamati un galvenie argumenti
   
   
                
            
            
               
                  
                     Pirmais pamats: LESD 107., 108. un 296. panta pārkāpums, jo Vispārējā tiesa, kļūdaini un balstoties uz nepietiekamu pamatojumu, esot atzinusi, ka
                  
                  Fonds-Omroepreserve (FOR)
                  
                     (apraides rezervju fonds) finansējums un atsevišķu raidorganizāciju izveidoto konkrētu rezervju pārskaitījums
                  
                  NPO
                  
                     ir jauna atbalsta piešķiršanas veids
                  
               
               Vispārējā tiesa esot nepareizi interpretējusi un piemērojusi atbalsta, pastāvošā atbalsta un jauna atbalsta jēdzienus LESD 107. un nākamo pantu izpratnē, konstatējot, ka FOR finansējuma pieejamība un atsevišķu Nīderlandes raidorganizāciju izveidoto rezervju pārskaitījums NPO esot jākvalificē kā jauna atbalsta piešķiršana, un tā neesot to pietiekami pamatojusi.
            
         
                
            
            
               
                  
                     Otrais pamats: tiesību uz aizstāvību pārkāpums
                  
               
               Vispārējā tiesa, ar nepareizu un nepietiekamu pamatojumu kļūdaini noraidot prasītāju apelācijas sūdzību par tiesību uz aizstāvību nodrošināšanu un nolemjot, ka NPO tiesības uz aizstāvību nav pārkāptas, esot pārkāpusi Savienības tiesībās paredzēto prasību par tiesību uz aizstāvību un procesuālo tiesību nodrošināšanu saskaņā ar LESD 108. panta 2. punktu un Regulu (EK) Nr. 659/1999 (2).
            
         
      (1)  OV 2008, L 49, 1. lpp.
   
      (2)  Padomes 1999. gada 22. marta Regula, ar ko nosaka sīki izstrādātus noteikumus EK līguma 93. panta piemērošanai (OV L 83, 1. lpp.).